RESOLUCIÓ RECTORAL PER LA QUAL ES FORMALITZEN ELS CRITERIS GENERALS DE LA UNIVERSITAT D'ALACANT PER A LA PLANIFICACIÓ DOCENT DEL CURS 2020-2021 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5904)
  + [Valencià](/va/acuerdo/5904)






Selector de idioma

Leer

* [Español](/es/acuerdo/5904)
* [Valencià](/va/acuerdo/5904)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





RESOLUCIÓ RECTORAL PER LA QUAL ES FORMALITZEN ELS CRITERIS GENERALS DE LA UNIVERSITAT D'ALACANT PER A LA PLANIFICACIÓ DOCENT DEL CURS 2020-2021[Butlletí Oficial Universitat d'Alacant](/ca/Publicacion)
========================================================================================================================================================================================================

Secretaria General

Butlletí Oficial Universitat d'Alacant





RESOLUCIÓ RECTORAL PER LA QUAL ES FORMALITZEN ELS CRITERIS GENERALS DE LA UNIVERSITAT D'ALACANT PER A LA PLANIFICACIÓ DOCENT DEL CURS 2020-2021

Data d'aprovació
:   30/07/2020

Data de publicació
:   30/07/2020

Òrgan competent
:   Rector

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=5904.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5904)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5904)
  + [Compartir acuerdo en 

    X](https://twitter.com/intent/tweet?via=UA_Universidad&text=RESOLUCIÓ RECTORAL PER LA QUAL ES FORMALITZEN ELS CRITERIS GENERALS DE LA UNIVERSITAT D'ALACANT PER A LA PLANIFICACIÓ DOCENT DEL CURS 2020-2021&url=https://www.boua.ua.es/va/acuerdo/5904)

**Títol:** RESOLUCIÓ RECTORAL PER LA QUAL ES FORMALITZEN ELS CRITERIS GENERALS DE LA UNIVERSITAT D'ALACANT PER A LA PLANIFICACIÓ DOCENT DEL CURS 2020-2021

**Secció:** DISPOSICIONS GENERALS

**Òrgan:** Rector

**Data d'aprovació:** dijous, 30 de juliol de 2020

RESOLUCIÓ RECTORAL PER LA QUAL ES FORMALITZEN ELS CRITERIS GENERALS DE LA UNIVERSITAT D’ALACANT PER A LA PLANIFICACIÓ DOCENT DEL CURS 2020-2021

Després de la publicació del Reial decret 463/2020, de 14 de març, pel qual es declara l’estat d’alarma per a la gestió de la situació de crisi sanitària ocasionada per la COVID-19, i les seues successives pròrrogues, la Universitat d’Alacant ha aprovat diferents mesures i resolucions rectorals per a l’aplicació d’aquesta normativa i subsegüents que l’han desenvolupada, i que han afectat el desenvolupament del curs 2019-2020.

Amb la imminent posada en marxa del curs 2020-2021 es fa necessari definir els criteris generals de la Universitat d’Alacant per a la planificació docent del curs 2020-2021 en les titulacions oficials. Aquests criteris generals s’aplicaran tenint en compte les adaptacions que, si escau, siguen necessàries, motivades per les instruccions que puguen ser publicades pels ministeris i conselleries amb competències en sanitat i universitats.

En relació amb la previsió del curs 2020-2021 s’han publicat diverses directrius i recomanacions que han servit de base per a elaborar aquests criteris generals. En aquest sentit, en l’article 3.2.2. Mesures en l’àmbit docent universitari, de l’Acord del 19 de juny de 2020, del Consell, sobre mesures de prevenció enfront de la COVID -19 (DOGV del 20 de juny de 2020), modificat per la Resolució del 17 de juliol de 2020, de la Consellera de Sanitat Universal i Salut Pública, de modificació i adopció de mesures addicionals i complementàries de l’Acord del 19 de juny, del Consell, sobre mesures de prevenció enfront de la COVID-19 (DOGV del 18 de juliol de 2020), s’indica, entre altres qüestions, que durant el curs 2020-2021, sempre que les condicions sanitàries ho permeten, es procurarà que les activitats acadèmiques es duguen a terme amb el major grau de participació presencial possible; quant a l’ocupació d’espais docents, es marca un aforament d’aula i, addicionalment, s’estableix que la Conselleria d’Innovació, Universitats, Ciència i Societat Digital, en coordinació amb la Conselleria de Sanitat Universal i Salut Pública, i les universitats de la Comunitat Valenciana , desenvoluparan el protocol d’actuació de cara al començament del curs universitari, sempre respectant l’autonomia universitària.

La Comissió d’Adaptació Curricular, Avaluació Contínua Alternativa i Convocatòries d’Avaluació, creada per la Resolució rectoral del 6 d’abril de 2020, dependent del Consell de Direcció, va establir, el 10 de juny de 2020, uns criteris generals per a la planificació docent del curs 2020-21 que han configurat la base perquè les facultats i l’Escola Politècnica Superior elaboren una proposta concreta de planificació i actuació docent en cada grau o màster per al curs 2020-2021, tenint en compte que aquesta organització docent és, segons l’Estatut de la Universitat d’Alacant, competència dels centres.

A la vista de tot això i amb la finalitat de donar caràcter formal als criteris generals de la Universitat d’Alacant per a la planificació docent del curs 2020-2021 elaborats per la Comissió d’Adaptació Curricular, Avaluació Contínua Alternativa i Convocatòries d’Avaluació,

RESOLC

1. Es procurarà que les activitats acadèmiques es duguen a terme amb el major grau de participació presencial possible, sempre que les condicions sanitàries ho permeten. En aquest sentit, la docència de les titulacions oficials el curs 2020-2021 es desenvoluparà en modalitat de presencialitat mixta o dual, la qual cosa suposa que la docència en les titulacions ha de combinar la presencialitat física a l’aula amb la presencialitat en línia, generant un model que es puga ajustar a l’evolució de la pandèmia i a les possibles mesures preventives que dicten les autoritats sanitàries, amb la finalitat que l’adaptació als possibles escenaris siga immediata. Aquesta planificació manté el caràcter presencial de les titulacions, respectant sempre les indicacions de les autoritats sanitàries i del Servei de Prevenció de la Universitat d’Alacant.

2. La planificació de la docència es realitzarà per semestres i es mantindrà durant tota la seua duració, llevat d’indicació contrària de les autoritats sanitàries.

3. Es donarà prioritat a la presencialitat física, especialment en les activitats formatives que requerisquen l’ús d’instrumental específic o presenten necessitats especials d’infraestructura i, per tant, siguen difícilment traslladables a un model en línia, com ara pràctiques de laboratori, eixides de camp o laboratoris d’idiomes, entre d’altres.

4. La resta de les activitats formatives es desenvoluparan en modalitat de presencialitat mixta o dual, on l’alumnat seguisca la classe de manera presencial a l’aula i, en funció de les necessitats docents de cada titulació i de l’evolució de la situació sanitària, n’hi puga haver una part que seguisca la classe de manera síncrona a través del sistema d’aula virtual. La presencialitat a l’aula estarà delimitada pel nombre màxim d’estudiants que puguen coincidir, conformement a les normes i protocols de seguretat establits per les autoritats sanitàries, en funció de la fase de gestió de la crisi sanitària en la qual ens trobem.

5. Les proves finals de les convocatòries C1, C2, C3 i C4 està previst que es puguen realitzar presencialment a les aules de la Universitat d’Alacant, sempre amb el compliment estricte de les recomanacions de l’autoritat sanitària competent.

6. El Vicerectorat de Campus i Tecnologia arbitrarà eines i sistemes de suport al professorat i alumnat per a facilitar la docència i l’aprenentatge en aquesta modalitat de presencialitat mixta o dual.

7. Aquests criteris generals seran desenvolupats pels centres, els quals elaboraran una proposta concreta de planificació i actuació docent en les titulacions oficials per al curs 2020-2021.

Manuel Palomar Sanz

RECTOR DE LA UNIVERSITAT D’ALACANT





[Carretera Sant Vicent del Raspeig s/n  
03135 Sant Vicent del Raspeig - Alacant  
 Tel. 03 420 6886 - Fax 26 706 9413](https://www.google.es/maps/@09.494822,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12344&trk=tyah&trkInfo=tarId%1G4613439901033%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)